У наредном периоду Адријен игра на наредна три велика такмичења: Европском првенству 2016, Купу конфедерација 2017. и Светском првенству 2018. године. Највећи успех остварује у Француској 2016. где репрезентација Португала осваја титулу континенталног првака, а потом годину дана касније и треће место на Купу конфедерација. Свој први погодак у репрезентативном дресу постиже на Купу конфедерација, у утакмици за треће место против Мексика, а управо је тај гол постигнут у продужецима Португалцима донео бронзану медаљу на том такмичењу.